Ժանին Հեննիս-Պլասհարտ

Ժանին Անտուանետ Հեննիս-Պլասհարտ (, ), հոլանդացի քաղաքական գործիչ։ 2018 թվականի նոյեմբերի 1-ից Գլխավոր քարտուղարության հատուկ ներկայացուցիչ և ՄԱԿ-ի Իրաքին աջակցության առաքելության ղեկավար։ 2004-2010 թվականներին եղել է Եվրոպական խորհրդարանի պատգամավոր։ Քաղաքական գործունեության ընթացքում զբաղվել է քաղաքացիական ազատությունների, տրանսպորտի և արդարադատության հետ կապված հարցերով։ 2012 թվականին դարձել է Նիդերլանդների պաշտպանության նախարար՝ փոխարինելով Հանս Հիլլենին։ Եղել է Նիդերլանդների առաջ կինը, որն զբաղեցրել է ռազմական բարձրագույն պաշտոնը։ Մալիում երկու զինվորների մահվան հետ կապված դեպքից հետո թողել է պաշտոնը։ 2017 թվականի հոկտեմբերին նրա փոխարեն նշանակվել է Կլաաս Դեյքհոֆը։

Կենսագրություն 
Ժանին Հեննիս-Պլասհարտը ծնվել է 1973 թվականի ապրիլի 7-ին Հեյրլենում, Նիդերլանդներ։ Ավարտել է Գաուդայի Սուրբ Անտոնի կաթոլիկ քոլեջի () ավագ դպրոցը։ Դրանից հետո Ուտրեխտում ընդունվել է ակադեմիա ()։ 2000 թվականից նիդերլանդական «Ժողովրդական կուսակցություն հանուն ազատության և դեմոկրատիայի» անդամ է ():

Նիդերլանդների պաշտպանության նախարարի պաշտոնում շատ է ճանապարհորդել ռազմակայաններում և հոլանդական զորամիավորման վայրերում՝ ստուգելով ստորաբաժանումների մարտունակությունը և ֆինանսական ծախսերը։ 2014 թվականին Ժանին Հեննիս-Պլասհարտը Նիդերլանդների Զինված ուժերի անունից ներողություն է խնդրել երեք բոսնիացի ընտանիքների Բոսնիական պատերազմի ժամանակ հոլանդացի զինվորների գործողությունների համար։ 

2015 թվականին Հոլանդիայի ֆինանսների նախարարի և Նիդերլանդերի Թագավորական բանակի պաշտպանության ղեկավարի հետ այցելել է Մալիում Նիդերլանդների խաղաղապահ զորախումբ։

Որպես պաշտպանության նախարար՝ Հեննիս-Պլասհարտի գործունեությունս բազմիցս քննադատվել է։ Քննադատության պատճառը եղել է կտրուկ հայտարարությունները և արարքաները, օրինակ՝ շուրջ 15 հազար հոլանդացի զինվորականներին զինվորական ծառայության համար ոչ համապատասխան անվանելը, ռազմական ծախսերը կրճատելը, զենք գնելը, երկու տանկային բրիգադ ցրելը, Ֆինլանդիային և Լիտվային 160 «Լեոպարդ» տանկ վաճառելը, Թուրքիայից Պետրիոտ հակահրթիռային համակարգերը հանելը, որոնց տեղադրումը նա պնդել է 2013 թվականին։

2016 թվականի հունիսի 6-ին Մալիում ՄԱԿ-ի խաղաղապահ զորավարժությունների շրջանակներում ականանետի կիրառման ժամանակ զոհվել են երկու հոլանդացի զինվորներ, ևս մեկը ծանր վիրավորում է ստացել։ Հոլանդիայի Անվտանգության համապատասխանության հանձնաժողովը ստուգումից հետո զեկույց է հրապարակել միջադեպի վերաբերյալ, որտեղ ասվում է, որ դա նախարարի մեղքն է, որը «ուշադրություն չի դարձրել անվտանգության չափանիշներին և փոխարենը հետապնդել է ռազմավարական նպատակներ»։ Դրանից հետո Հենիսը հրաժարականի մասին հայտարարություն է արել երկրի խորհրդարանի առաջ։

Գործունեություն 
 22.07.2004-ից մինչև 14.01.2007՝ Քաղաքացիական ազատությունների, արդարադատության և ներքին գործերի հարցերով կոմիտե,
 15.09.2004-ից մինչև 13.07.2009՝ Եվրամիություն-Թուրքիա համատեղ պատգամավորության խորհրդարանական կոմիտե,
 19.01.2006-ից մինչև 14.02.2007՝ բանտարկյալների՝ եվրոպական երկրների և ԱԱԾ-ի ենթադրյալ անօրինական տեղափոխման և պահման ժամանակավոր կոմիտե,
 15.01.2007-ից մինչև 30.01.2007՝ Քաղաքացիական ազատությունների, արդարադատության և ներքին գործերի հարցերով կոմիտե,
 31.01.2007-ից մինչև 13.07.2009՝ Տրանսպորտի և զբոսաշրջության կոմիտե
 15.02.2007-ից մինչև 13.07.2009՝ Եվրամիություն-Ռուսաստան խորհրդարանական համագործակցության կոմիտեի պատվիրակություն,
 16.07.2009-ից մինչև 16.06.2010՝ Տրանսպորտի և զբոսաշրջության կոմիտե
 16.09.2009-ից մինչև 16.06.2010՝ Եվրամիություն-Բելառուս փոխհարաբերությունների պատվիրակություն,
 16.09.2009-ից մինչև 16.06.2010՝ Եվրոնեստի պատվիրակություն (Արևելյան գործընկերության հարցերով համաժողով)
 19.04.2010-ից մինչև 16.06.2010՝ Եվրամիություն-ԱՄՆ փոխհարաբերությունների պատվիրակություն,
 05.11. 2012-ից մինչև 04.10.2017՝ Նիդերլանդների պաշտպանության նախարար։

Ծանոթագրություններ

Արտաքին հղումներ 
 Ժանին Հեննիս-Պլասհարտի մասին կենսագրական հոլովակ
 Էջը Նիդերլանդների Պաշտպանության կայքում

ՄԱԿ-ի պաշտոնյաներ
Հոլանդացի քաղծառայողներ
Պաշտպանության կին նախարարներ
Նիդերլանդների քաղաքական գործիչներ
20-րդ դարի քաղաքական գործիչներ
21-րդ դարի քաղաքական գործիչներ
20-րդ դարի հոլանդացիներ